Document ID: /fineweb-2-swissfilter-quality_10-filterrobots/filtered/02678.jsonl.gz/41

Satul Olişcani este situat în raionul Şoldăneşti din regiunea centrală a Moldovei. În colaborare cu Primăria Şoldănești și Direcția Educație din raionul Şoldăneşti, ApaSan a susținut administrația școlii pentru construcţia unei toalete școlare noi.
A fost utilizată tehnologia de toaletă uscată cu colectarea separată a excreţiilor (TUCSE), care permite construirea toaletei la standarde moderne, atașată la clădirea școlară. Astfel, excluzând necesitatea gestionării apelor uzate, fapt important deoarece toaletele cu jet de apă nu erau o opțiune viabilă, din lipsa unui sistem public de canalizare. Blocul de toaletă al școlii Olişcani a fost amenajat de-a lungul unui perete a clădirii școlare, pentru a se adapta la spațiul disponibil. Accesul se face prin interiorul școlii.
Toaleta servește 425 de elevi, cadre didactice și personal tehnic și a fost inaugurată în noiembrie 2014. Costul total al proiectului incluzând proiectarea, construcția, supravegherea și materialele a fost de 695’000 MDL (37’570 EUR), din care 150’000 MDL (8’108 EUR) au fost acoperite de către raionul Şoldăneşti.
Personalul ApaSan a gestionat proiectul, a achiziționat lucrările de proiectare și construcție, a oferit asistență tehnică furnizorilor de servicii și a avut grijă de asigurarea calității. Personalul ApaSan a organizat, de asemenea, o instruire a personalului de întreținere și a elevilor din școala din Olişcani privind practicile de igienă și întreținere a toaletei.